Source: https://www.riigiteataja.ee/akt/407122012045?leiaKehtiv
Timestamp: 2019-06-17 11:01:58+00:00

Document:
Kiili valla kaevetööde eeskiri – Riigi Teataja
Kiili valla kaevetööde eeskiri
Kiili valla kaevetööde eeskiri - sisukord
2 KAEVETÖÖ LUBA
§ 3 Kaevetöö loa taotlemine ja taotluse menetlemine
§ 4 Kaevetöö loa väljastamine ja akti koostamine
§ 5 Kaevetöö tähtaja pikendamine
§ 6 Kaevetöö loa väljastamisest keeldumine
3 NÕUDED KAEVETÖÖ LÄBIVIIMISEL
§ 7 Kaevetöö koha tähistus
§ 8 Kaevetöö kohas asuv dokumentatsioon
§ 9 Heakord, ohutus ja liikluskorraldus
§ 10 Materjali käitlemine
§ 11 Nõuded vee ärajuhtimisele
§ 12 Haljastuse kaitse
§ 13 Tehnovõrkude kaitse
§ 14 Nõuded kaevetööl kasutatavale tehnikale
§ 15 Kaevetöö teostamise teemaal
4 AVARIIKAEVETÖÖ
§ 16 Avariikaevetöö teostamise tingimused
§ 17 Kaevetöödel rikutud maa-ala ja objektide taastamine
§ 18 Taastamine pikisuunalise kaevetöö korral
§ 19 Taastamine ristisuunaliselt rajatavate tehnorajatiste korral
§ 20 Teekatte taastamine
§ 21 Haljasalade taastamine
§ 22 Taastamistöödele esitatavad nõuded
§ 23 Garantiiaeg taastamistöödele
6 TAASTAMISTÖÖDE TAGATIS
§ 24 Tagatisraha
§ 25 Puuduste kõrvaldamine
§ 26 Kaevaja poolsete kohustuste asendustäitmine vallavalitsuse poolt
§ 27 Tagatisraha tagastamine
7 KAEVETÖÖ LÕPETAMINE
§ 28 Kaevetöö lõpetamine
§ 29 Vastutus
§ 30 Menetlus
§ 31 Vormide kinnitamine
RT IV, 07.12.2012, 45
Vastu võetud 20.05.2010 nr 11
Määrus kehtestatakse kohaliku omavalitsuse korralduse seaduse § 22 lõike 1 punkti 36¹ alusel.
Kiili valla kaevetööde eeskiri (edaspidi eeskiri) reguleerib kaevetööde tegemist (edaspidi kaevetööd) Kiili valla haldusterritooriumil ja füüsiliste või juriidiliste isikute kinnistutel juhul, kui on tegemist kinnistult väljuvate või kinnistule sisenevate, avalikes huvides kasutatavate tehnovõrkudega ühendatud tehnorajatiste püstitamise, hooldamise või remondiga.
1) kaevetöö on tööde tegemine sügavamal kui 30 cm maapinnast;
2) avariikaevetöö on kaevetöö, mis on vajalik tehnovõrgu avarii likvideerimiseks juhul, kui kaevetöö alustamisega viivitamine takistab vastava teenuse osutamist tarbijatele või ohustab inimesi, ehitisi, keskkonda;
3) kaevetöö tegija (edaspidi kaevaja) on füüsiline või juriidiline isik, kes teostab kaevetöid või kes teostab avariikaevetöid;
4) vastutav isik on kaevetöö loa taotleja poolt kirjalikult määratud isik, kes vastutab kaevetöö eest;
5) kaevetöö luba on Kiili Vallavalitsuse (edaspidi vallavalitsus) poolt väljastatud luba, mille alusel teostatakse kaevetöid ning millega määratakse kaevetööde tingimused ja tähtajad;
6) kaevetöö koht on kaevealal asuv konkreetne kaevetööde teostamise koht;
7) geodeetilised märgid on riikliku kaitse all olevad horisontaal- ja vertikaalmõõdistamise koordineeritud märgid, mis on paigaldatud maapinda või hoonetesse;
8) kaevik on kaevetööde tulemusena maapõue moodustatud üle 30 cm sügavune tühimik/süvend;
9) tee on maantee, tänav, metsatee, jalgtee ja jalgrattatee või muu sõidukite või jalakäijate liiklemiseks kasutatav rajatis, mis võib olla riigi või kohaliku omavalitsuse või muu juriidilise isiku või füüsilise isiku omandis;
10) tänav on linnas, alevis või alevikus paiknev tee, mis on ehitatud või kohandatud sõidukite või jalakäijate liiklemiseks;
11) tükkmaterjal on parkettkattekivi, unikivi, munakivi või muu sarnane teekatte materjal;
12) kinnistu on füüsilise või juriidilise isiku omandis või valduses olev maa-ala.
2. peatükk KAEVETÖÖ LUBA
§ 3. Kaevetöö loa taotlemine ja taotluse menetlemine
(1) Kaevetöö loa saamiseks esitab taotleja vallavalitsusele enne kaevetöö algust:
1) vormikohase kaevetöö loa taotluse;
2) koopia ehitusprojekti tehnovõrkudega asendiplaanist, millele on märgitud kaevetöö koht ja millel on tehnovõrkude (elektri-; gaasi-; side-: soojavarustuse- vee- ja kanalisatsioonivõrkude jms) valdajate ja maaomanike kirjalikud nõusolekud;
3) vajadusel kaevetöid käsitlevad tööjoonised;
4) vajadusel liikluskorralduse ajutise skeemi ja ühistranspordiliinide ümbersõitude skeemi;
5) tööde ajagraafiku;
6) üldkasutataval alal kaevamise korral maksekorraldus tagatisraha tasumise kohta või krediidi- või finantsasutuse garantiikiri.
(2) Taotluse menetlemisel vallavalitsus:
1) kontrollib taotluse vastavust käesoleva paragrahvi lõikes 1 sätestatud nõuetele ning puuduste esinemise korral annab mõistliku tähtaja puuduste kõrvaldamiseks;
2) kontrollib taotluses esitatud ja taotlusele lisatud dokumentides sisalduvate andmete õigsust ning nõuab vajadusel taotlejalt täiendavaid dokumente ja selgitusi.
§ 4. Kaevetöö loa väljastamine ja akti koostamine
(1) Kaeveloa väljastaja väljastab kaeveloa või keeldub selle väljastamisest 20 päeva jooksul kaevetööde loa taotluse ja nõuetekohase dokumentide esitamise päevast arvates.
(2) Vallavalitsuse poolt määratud ametnik (edaspidi ametnik) vormistab kaevetöö loa kahes eksemplaris, millest üks eksemplar väljastatakse taotlejale ja teine jääb vallavalitsusele.
(3) Kaevaja, maaomanik ja ametnik koostavad enne kaevetöö alustamist akti kaevetöö koha seisukorra kohta. Aktile lisatakse foto(d) kaevetöö kohast.
§ 5. Kaevetöö tähtaja pikendamine
Kaevetöö tähtaja pikendamiseks esitab taotleja vallavalitsusele põhjendatud kirjaliku taotluse koos korrigeeritud kaevetöö tegemise ajagraafikuga.
§ 6. Kaevetöö loa väljastamisest keeldumine
(1) Kaevetöö loa väljastamisest keeldutakse, kui:
1) kaevetöö loa taotlusele ei ole lisatud eeskirja § 3 lõikes 1 nimetatud dokumente;
2) ei ole kõrvaldatud taotluses esinevaid puudusi määratud tähtajaks.
(2) Kaevetöö loa väljastamisest keeldumisest teatatakse taotlejat kirjalikult 20 päeva jooksul kaevetööde loa taotluse esitamise päevast arvates.
3. peatükk NÕUDED KAEVETÖÖ LÄBIVIIMISEL
§ 7. Kaevetöö koha tähistus
(1) Kaevetöö koht tuleb ümbritseda ohupiiretega ja tähistada liikluskorraldusvahenditega. Ajutiste piirete kasutamisel paigaldatakse piirded viisil, mis tagab nende püsivuse.
(2) Kaevetöö kohta paigaldatakse nähtavale kohale teabetahvel, millele on märgitud:
1) tellija nimi ja aadress;
5) töö alg- ja lõpptähtaeg;
§ 8. Kaevetöö kohas asuv dokumentatsioon
Kaevaja tagab kaevetöö teostamise kohas kaevetöö iseloomust olenevalt järgmised dokumendid:
1) kaevetöö luba;
2) liikluskorralduse ajutine skeem;
3) tehnovõrkude valdajate ja maaomanike kirjalikud nõusolekud;
4) töö toimumise ajagraafik;
5) olemasolul raieluba.
§ 9. Heakord, ohutus ja liikluskorraldus
(1) Kaevaja on kohustatud:
1) hoidma korras ja puhastama kaeveala juurdepääsuteed ning kaevealaga piirnevad teed;
2) vältima kaevealalt pinnase, jäätmete ja lume sattumist ümbritsevatele territooriumitele ja teedele;
3) pärast tööde lõpetamist kaevealal taastama haljastuse ning teede seisundi vastavalt aastaaja võimalustele ning lõplikult vallavalitsuse poolt antud tähtajaks;
4) tagama kaevetöö kohas ohutu liiklemise.
(2) Kommunikatsioonide vigastustest ja avariidest põhjustatud ohtlik või antisanitaarne olukord tuleb likvideerida ning heakord taastada süüdlasel koheselt.
(3) Talveperioodil tuleb kaevetööl rakendada meetmeid, et teekatted ei muutuks libedaks. Kaevetöö kohaga piirnevad teed hoitakse kaevaja poolt vabad lumest ja jääst ning liiklejatele ohutus seisukorras.
(4) Kaevetrassi seinte varisemisohu või külgnevate ehitiste vajumisohu korral rakendatakse kaevaja poolt koheselt varisemist või vajumist ärahoidvaid meetmeid.
(5) Liikluskorralduse muutmisega seotud kulud kannab taotleja.
(6) Kui ümbersõidutee rajamiseks või liikluse korraldamiseks on vajalik täiendav maakasutus, siis sõlmib taotleja maaomaniku või –kasutajaga maakasutuse lepingu.
(7) Kaeveloa taotleja peab hoidma ümbersõidutee korras ja vastutab selle seisukorra eest.
(8) Pärast kaevetöö lõppu likvideeritakse kaevaja poolt ümbersõidutee ja heakorrastatakse maa-ala kaeveloa taotluses ettenähtud kujul.
§ 10. Materjali käitlemine
(1) Kaevetrassi täitmiseks ja teekatte taastamiseks vajaliku materjali ladustab kaevaja liiklejaid mittesegaval viisil ja ümbritseb vajadusel piiretega.
(2) Kasutuskõlblik kasvupinnas kogutakse ja ladustatakse kaevaja poolt eraldi, vältides selle segunemist aluspinnase või muu materjaliga.
(3) Materjale, töövahendeid, pinnast jm. ei tohi ladustada tehnovõrkude, kaevude, puude ja põõsaste peale või vastu.
(4) Materjali ladustamisel tagatakse juurdepääs olemasolevatele tehnovõrkudele ja kaevetööga piirnevale alale ning hoonetele ja rajatistele.
§ 11. Nõuded vee ärajuhtimisele
(1) Kaevetrassist väljapumbatav vesi suunatakse vastavalt projektile või kirjaliku nõusoleku tingimustele torustiku abil reo-või sadevee kanalisatsiooni või–kraavi. Vee suunamine reo-või sadevee kanalisatsiooni kooskõlastatakse eelnevalt võrguvaldajaga.
(2) Kaevetöö loaga hõlmatud ala ümbritsevale alale võib vett juhtida ainult maaomaniku kirjalikul nõusolekul.
(3) Käesoleva paragrahvi lõigetes 1 ja 2 ettenähtud võimaluste puudumisel veetakse väljapumbatav vesi ära.
(4) Avariikaevetöö korral on erandkorras ametniku kooskõlastuse alusel lubatud reostumata pinnasevett või veetrassi lekkest tulenevat vett pumbata teele või tänavale.
(5) Kaevetöö käigus ei ole lubatud vähendada olemasolevate kraavide läbilaset või neid likvideerida.
§ 12. Haljastuse kaitse
(1) Kaevetöö tegemisel kasvavate puude piirkonnas, kus on tegemist kergesti variseva pinnasega, samuti kaevamisel puudele lähemal kui nende võra projektsioon maapinnal, rajab kaevaja tõkendid, mis väldib juurestiku kahjustumist pinnase nihkumise tagajärjel. Kaevetööde kohas paigaldab kaevaja puudele tüvekaitsed. Kuivaperioodil kastab kaevaja puid, mille võra tsoonis kaevatakse, kaevetööde kestel ja pärast kaevetrassi sulgemist.
(2) Kui puude alumised oksad segavad kaevetöid, kooskõlastab kaevaja nende eemaldamise ametnikuga. Kõrghaljastuse likvideerimiseks peab olema raieluba.
(3) Väärtusliku kõrghaljastuse säilitamiseks võib ametnik nõuda kaevetöö teostamist käsitsi.
§ 13. Tehnovõrkude kaitse
(1) Käesoleva eeskirja § 3 lõike 1 punktis 2 nimetatud dokumendis märkimata tehnovõrgu avastamisel katkestatakse kaevetöö kuni tehnovõrgu valdaja kindlakstegemiseni. Tööd võib jätkata ainult pärast tehnovõrgu valdaja kirjaliku nõusoleku saamist.
§ 14. Nõuded kaevetööl kasutatavale tehnikale
(1) Kaevetööl on lubatud kasutada sõidukeid ja mehhanisme, mis toetuvad teekattele elastsete rehvide või roomikutega. Üldjuhul on keelatud kasutada tehnikat, mis võib rikkuda teekatet või tee rajatisi. Sellise tehnika kasutamine teedel või tänavatel toimuvateks töödeks on lubatud ametniku ja teeomaniku kirjaliku nõusoleku alusel.
(2) Ilma ametniku ja teeomaniku kirjaliku nõusolekuta ei ole lubatud paigutada ehitusmehhanisme ega veotransporti kergliiklusteele.
§ 15. Kaevetöö teostamise teemaal
Kaevetöö teostamisel teemaal tuleb järgida teehoiutöödele õigus- ja haldusaktidega kehtestatud nõudeid, sh taastada tee kandekonstruktsioon ja –rajatised.
4. peatükk AVARIIKAEVETÖÖ
§ 16. Avariikaevetöö teostamise tingimused
(1) Avariikaevetöid võib kaevaja alustada kaeveloata, teatades kirjalikult (s.h e-posti või faksi teel) kaevetöödest kohe vallavalitsusele, ühistranspordi korraldajale, päästeteenistusele (kui kaevetööga kaasneb liikluse sulgemine), kaeveala vahetusse ümbrusse jäävate tehnorajatiste omanikele ja võimalusel maa-ala omanikule.
(2) Avariikaevetöö teates märgitakse avarii asukoht ja põhjus, kaevetööde algus- ja lõpptähtpäev ning kaevetööde eest vastutava isiku nimi.
(3) Kui avariikaevetööde alustamise päev langeb rahvus- või riigipühale või puhkepäevale, teatatakse kaevetöödest kohe rahvus- või riigipühale või puhkepäevale järgneval tööpäeval.
(4) Kaevaja esitab vormikohase kaeveloa taotluse vallavalitsusele hiljemalt järgmisel tööpäeval pärast kaevetööde alustamist. Kaeveloa taotlusele lisatakse kaevetööde ala geodeetiline plaan ja maksekorraldus tagatisraha tasumise kohta või krediidi- või finantsasutuse garantiikiri.
§ 17. Kaevetöödel rikutud maa-ala ja objektide taastamine
(1) Kaevetöödel rikutud maa-ala taastab kaevaja vastavalt kaeveloal märgitud katendi liigile ja tähtajale kogu ulatuses kaevaja kulul.
(2) Kaevaja taastab ja korrastab tema poolt lõhutud või rikutud haljasala, äärekivid, teekatendi, tehnovõrkude kaevud ja kaaned, liiklusmärgid, teekattemärgistused ja korraldab geodeetiliste märkide taastamise.
§ 18. Taastamine pikisuunalise kaevetöö korral
1) kaevaja taastab kõnniteede pinnakatted kogu kõnnitee laiuselt, vajadusel vahetab välja ka äärekivid;
2) alla viie aasta vanused katted taastab kaevaja asfaldilaoturiga kogu kõnnitee laiuselt mitte vähem kui kümne meetri pikkuse paigana.
1) taastab kaevaja tükkmaterjalidest katted kogu tänava laiuses;
2) kruuskattega teed taastab kaevaja kogu tänava laiuses;
3) asfaltkatted taastab kaevaja asfaldilaoturiga kuni 6,5 m laiustel teedel kogu laiuses, üle 6,5 m laiustel teedel taastab ühel sõidurajal tehtava kaevetöö korral poole sõidutee laiuses ning mõlemal sõiduteesuunal tehtava kaevetöö korral sõidutee kogu laiuses ning kokkuleppel teeomanikuga vahetatakse välja ka äärekivid;
§ 19. Taastamine ristisuunaliselt rajatavate tehnorajatiste korral
§ 20. Teekatte taastamine
(1) Olemasoleva teekatte kaevikuga piirnev serv tuleb lõigata enne taastamist sirgeks ühtse sirgjoonena paralleelselt tee teljega või ristisuunalise kaevetöö korral risti tee teljega. Serva profiilis ei tohi olla kõrvalekaldeid ega varisemisi.
(3) Taastatava asfaltkatte äär tuleb sirgeks lõigata ja kiht taastada mõlemalt poolt vähemalt 50cm võrra laiemalt ja pikemalt, kui olid kaeviku mõõtmed.
§ 21. Haljasalade taastamine
(1) Haljasalade murukatete taastamisel võib tagasitäiteks kasutada kaevekohast väljavõetud pinnast, pealmine külvialune kiht peab olema vähemalt 10 cm paksuse kihina täidetud taimede kasvuks sobiliku mullaga.
(3) Murukatte või rohukamara taastamisel külvatakse muruseeme või paigaldatakse murumättad.
§ 22. Taastamistöödele esitatavad nõuded
(1) Tänava, väljaku või parkla või selle osa, millel ei ole kaevetööde lõppemisel või teekatte taastamisel tagatud nõutav teeseisund ja liiklusohutus, peab olema tähistatud liikluskorraldusvahenditega.
(4) Killustikaluse tihendamist kontrollitakse vähemalt iga 50 m tagant ristlõike kolmes punktis.
(7) Vallavalitsusel on õigus nõuda teekatte kohest ajutist taastamist juhul, kui lõplik taastamine ei ole kaevetööde lõpetamisel tehnoloogiliselt võimalik.
§ 23. Garantiiaeg taastamistöödele
(1) Garantiiaeg taastamistöödele on 36 kuud alates kaeveloa lõppemisest või viimasest garantiiremondist, avariikaevetöödel 24 kuud alates kaeveloa lõppemisest.
(3) Juhul kui kaevaja ei ole kõrvaldanud ilmsiks tulnud puudused vallavalitsuse poolt määratud tähtajaks, võib vallavalitsus tellida taastamistööd kolmandalt isikult kaevaja arvel.
6. peatükk TAASTAMISTÖÖDE TAGATIS
§ 24. Tagatisraha
(1) Üldkasutataval ala kaevetöid teostav kaevaja on kohustatud enne kaeveloa saamist tasuma tagatisraha vallavalitsuse poolt arvestatud suuruses või esitama krediidi- või finantsasutuse garantiikirja vallavalitsuse poolt arvestatud suuruses ja tähtajaga.
(2) Tagatisraha suuruse määrad ja arvestuse alused kehtestab vallavalitsus.
§ 25. Puuduste kõrvaldamine
Kaevaja poolt taastamistööde mittetegemisel või mittenõuetekohasel tegemisel annab vallavalitsus kaevajale tähtaja puuduste kõrvaldamiseks või tellib taastamistööd kolmandalt isikult kaevaja poolt makstud tagatisraha arvelt.
§ 26. Kaevaja poolsete kohustuste asendustäitmine vallavalitsuse poolt
Kui kaevaja ei lõpeta objekti taastamistöid tähtajaks (k.a talvise kaevetöö järgne teekatte lõplik taastamine 15. maiks) seoses pankroti menetluse algatamise väljakuulutamise või juriidilise isiku lõpetamisega, läheb kaeveobjekti taastamise kohustus üle vallavalitsusele. Kohustus täidetakse tagatisraha arvelt.
§ 27. Tagatisraha tagastamine
Tagatisraha, millest on maha arvestatud eeskirja paragrahvides 25 ja 26 sätestatud vallavalitsuse poolt tehtud kulutused, tagastatakse kaevajale kahe kuu jooksul kaevetööde lõppemise päevale järgnevast päevast arvates.
7. peatükk KAEVETÖÖ LÕPETAMINE
§ 28. Kaevetöö lõpetamine
(1) Kaevetöö lõpetamisel taastab ja heakorrastab kaevaja kaevetöö käigus kahjustatud maa-ala. Haljasalal kaetakse taastatav maa-ala vähemalt 10 cm paksuse kasvupinnasega. Kasvupinnase fraktsioon peab võimaldama maa-ala hooldust sõidukitele paigaldatud mehhanismidega.
(3) Kaeveloa taotleja peab esitama:
2) ehitusjäätmete utiliseerimist tõendavad dokumendid;
3) mahamärkimise akti ja paigaldatud tehnorajatiste teostusdokumentatsioon digitaalsel andmekandjal ja paberil.
§ 29. Vastutus
(1) Kaevetöö ohutuse eest vastutab kaevaja.
(2) Eeskirja nõuete rikkumisel võib ametnik töö peatada.
(5) Kaevetöödel tekitatud varalise kahju hüvitab kaevaja vastavalt kehtivatele õigusaktidele.
(6) Teostusjooniseta ning omavoliliselt paigaldatud tehnorajatiste vigastamisest tekitatud kahju eest kaevaja vastutust ei kanna.
(7) Kaevetööde eeskirjade rikkumise eest karistatakse KOKS § 662 sätestatust lähtudes.
§ 30. Menetlus
Vallavalitsus määrab ametnikud, kes esindavad vallavalitsust eeskirja rakendamisel, kaevetöö lubade taotluste menetlemisel ning kaevetöö lubade väljastamisel või taotlejate teavitamisel taotluse rahuldamata jätmisest.
§ 31. Vormide kinnitamine
(1) Kinnitada kaevetöö loa taotluse vorm (lisa 1).
(2) Kinnitada kaevetöö loa vorm (lisa 2).
(3) Kinnitada kaevekoha eelneva ülevaatuse akt (lisa 3).
Määrus jõustub 1. juunist 2010
Aimur Liiva
Lisa 1 Kaevetöö loa taotluse vorm
Lisa 2 Kaevetöö loa vorm
Lisa 3 Kaevekoha eelneva ülevaatuse akt

References: § 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 31
 § 22

§ 3

§ 4

§ 5

§ 6
 § 3

§ 7

§ 8

§ 9

§ 10

§ 11

§ 12

§ 13
 § 3

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29
 § 662

§ 30

§ 31